CELEX: 52017PC0428
Language: sl
Date: 2017-08-16
Title: Predlog SKLEP SVETA o podpisu, v imenu Evropske unije, Sporazuma med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov

EVROPSKA KOMISIJA
            Bruselj, 16.8.2017
            COM(2017) 428 final
            2017/0194(NLE)
            Predlog
            SKLEP SVETA
            o podpisu, v imenu Evropske unije, Sporazuma med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Sistemi omejevanja emisij in trgovanja z njimi so orodja politike, ki stroškovno učinkovito zmanjšujejo emisije toplogrednih plinov. Z omejitvijo emisij toplogrednih plinov je zagotovljeno, da je politika okoljsko učinkovita, trgovanje s pravicami do emisije pa omogoča prilagodljivost pri doseganju zmanjšanj emisij. EU ima več kot desetletje izkušenj s sistemom EU za trgovanje z emisijami, ki je največji sistem omejevanja emisij in trgovanja z njimi na svetu. 
            
            
               Če so sistemi trgovanja z emisijami povezani, lahko udeleženci v enem sistemu za skladnost uporabljajo enote iz povezanega sistema. Tako povezovanje bi moralo omogočiti širše oblikovanje cen ogljika. S povezovanjem se širi trg in povečuje razpoložljivost možnosti za zmanjšanje, s čimer se izboljšuje stroškovna učinkovitost trgovanja z emisijami.
            
            
               •Skladnost z veljavnimi predpisi s področja zadevne politike
            
            
               Dolgoročni cilj politike EU in mednarodne skupnosti je razviti dobro delujoč mednarodni trg ogljika s povezovanjem sistemov trgovanja z emisijami na podlagi pristopa od spodaj navzgor, zlasti kot sredstvo za doseganje podnebnih ciljev, tudi v skladu s Pariškim sporazumom.
            
            
               Člen 25 direktive o vzpostavitvi sistema EU za trgovanje s pravicami do emisije (EU ETS)
                  1
                omogoča povezovanje sistema EU ETS z drugimi sistemi trgovanja z emisijami, če so ti obvezni, imajo določeno absolutno zgornjo mejo emisij in so združljivi. Svet je 20. decembra 2010 sprejel sklep, s katerim je Komisijo uradno pooblastil za začetek pogajanj s Švicarsko konfederacijo o povezavi med sistemoma EU in Švice za trgovanje z emisijami toplogrednih plinov. 
            
            
               Švicarski sistem trgovanja z emisijami (švicarski ETS) je leta 2013 postal obvezen za velike energetsko intenzivne subjekte in določa absolutno zgornjo mejo za emisije toplogrednih plinov, s čimer izpolnjuje dva osnovna pogoja za povezavo z EU ETS. 
            
            
               Zasnova švicarskega ETS je na splošno zelo podobna zasnovi EU ETS. EU ETS in švicarski ETS zajemata iste pline in industrijske sektorje, pri čemer uporabljata enake mejne vrednosti za vključitev, odgovorne subjekte pa določata na ravni naprav. Količina pravic, ki se vsako leto izdajo v okviru švicarskega ETS, se vsako leto zmanjša v skladu z zmanjšanjem količine pravic na ravni EU. Metode dodeljevanja so združljive, in sicer je prodaja na dražbi privzeta metoda, za dodeljevanje industrijskim panogam, ki prejemajo prehodne brezplačne pravice, pa se uporabljajo podobna referenčna merila. Količinski standardi in standardi kakovosti za mednarodne dobropise so enaki. Sedanje obdobje trgovanja obeh sistemov zajema obdobje 2013–2020. Obdobje skladnosti pri obeh sistemih zajema koledarska leta, pri čemer morajo zajeti subjekti do 31. marca in 30. aprila naslednjega leta poročati o emisijah in predati pravice. Sankcije za neizpolnjevanje zahtev za predajo zadostnega števila pravic so pri obeh sistemih podobne.
            
            
               Medtem ko švicarski ETS še ne zajema letalstva, so letalske dejavnosti eden od največjih virov toplogrednih plinov v Švici, vključitev letalstva v švicarski ETS pa se obravnava kot bistvena za povezavo z EU ETS. Švica si prizadeva za vključitev letalstva v švicarski ETS, pri čemer se zgleduje po pravilih EU ETS o letalstvu. 
            
            
               Tako kot EU ETS se švicarski ETS trenutno pregleduje za naslednje obdobje 2021–2030. Sporazum o povezavi švicarskega ETS in EU ETS (v nadaljnjem besedilu: Sporazum o povezavi) vključuje določbe za zagotovitev trajne združljivosti sistemov, da se bo lahko povezava ohranila tudi v obdobju 2021–2030.
            
            
               •Skladnost z drugimi politikami Unije
            
            
               Kljub vse večji uporabi trgovanja z emisijami v Aziji in Severni Ameriki trenutno ni mednarodnega trga ogljika z enotno svetovno ceno ogljika. Države sprejemajo različne vrste ukrepov za ublažitev, ki vključujejo tržno naravnane politike in bolj tradicionalne politike „vodenja in nadzora“. To za najbolj energetsko intenzivne sektorje pomeni tveganje selitve virov CO2, tj. selitve proizvodnje v države z manj ambicioznimi cilji in politikami. Povezovanje bo omogočilo zbliževanje cen ogljika v povezanih sistemih, kar bo prispevalo k učinkovitejšemu zagotavljanju enakih pogojev. Ko bo letalstvo vključeno v švicarski ETS, se bodo leti znotraj Švice, leti med Švico in EU ter leti med državami članicami EU obravnavali podobno.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Predlog temelji na členu 192(1) in členu 218 Pogodbe o delovanju Evropske unije (PDEU). 
            
            
            
               Evropska unija v skladu s členom 192(1) in členom 191 PDEU med drugim prispeva k uresničevanju naslednjih ciljev: ohranjanju, varstvu in izboljšanju kakovosti okolja ter spodbujanju ukrepov na mednarodni ravni za reševanje regionalnih ali globalnih okoljskih problemov, zlasti v boju proti podnebnim spremembam.
            
         
         
            
            
               Člen 218 PDEU določa postopek za pogajanja o sporazumih in njihovo sklepanje med Evropsko unijo in tretjimi državami ali mednarodnimi organizacijami. Odstavek 5 navedenega člena določa, da Svet na predlog Komisije kot pogajalca sprejme sklep o odobritvi podpisa sporazuma v imenu Evropske unije. V odstavku 6(a) člena 218 PDEU je določeno, da Svet po odobritvi Evropskega parlamenta na predlog Komisije kot pogajalca sprejme sklep o odobritvi sklenitve sporazuma. 
            
            
               •Subsidiarnost (za neizključno pristojnost) 
            
            
               Direktiva o EU ETS je obstoječi instrument politike EU, ki se bo izvajal tudi po letu 2020. V skladu z načelom subsidiarnosti iz člena 5 PDEU se lahko cilji Sporazuma o povezavi dosežejo le s predlogom Komisije na ravni EU, saj bo Sporazum udeležencem sistema EU omogočal, da za skladnost uporabljajo enote iz švicarskega sistema.
            
            
            
                Ukrepanje na ravni EU in po možnosti na svetovni ravni je zaradi čezmejnih učinkov podnebnih sprememb učinkovitejše od ukrepanja na ravni držav članic. Z ukrepanjem na ravni EU se bodo najučinkoviteje dosegli domači podnebni cilji EU in mednarodni podnebni cilji ter hkrati ohranili enaki pogoji na notranjem trgu EU.
            
            
               •Sorazmernost
            
            
               
                  Predlog je skladen z načelom sorazmernosti, saj ne presega tega, kar je potrebno za doseganje ciljev stroškovno učinkovitega uresničevanja ciljev EU glede zmanjšanja toplogrednih plinov do leta 2020 in leta 2030, hkrati pa zagotavlja pravilno delovanje notranjega trga. 
               
            
            
               3.PRORAČUNSKE POSLEDICE
            
            
               
                  Proračunskih posledic ni.
               
            
            
               4.DRUGI ELEMENTI
            
            
               •Natančnejša pojasnitev posameznih določb predloga
            
            
               
                  Predlog se nanaša na sklep o odobritvi podpisa Sporazuma med EU in Švico v imenu Evropske unije. PDEU določa, da Svet sprejme predlog Komisije za sklep o odobritvi podpisa in sklenitve mednarodnega sporazuma. 
               
               
                  Sporazum
               
               
                  Sporazum določa ključne cilje in načela ter institucionalno strukturo za povezavo dveh sistemov trgovanja z emisijami. Ko bo povezava med EU ETS in švicarskim ETS delovala, se bodo lahko pravice do emisije iz enega sistema uporabljale za skladnost v drugem sistemu (člen 4(1) Sporazuma). Za zagotovitev združljivosti je v členu 2 Sporazuma določeno, da morata EU ETS in švicarski ETS izpolnjevati osnovna merila. Ta merila so določena v Prilogi I k Sporazumu in v veliki meri temeljijo na določbah zakonodaje o EU ETS ali njenih izvedbenih aktov. Vsak sistem lahko sprejme določbe, ki so strožje od osnovnih meril. V Sporazumu se v členu 10 upošteva možnost prihodnjega zakonodajnega razvoja sistemov, ne da bi bila potrebna obsežna ponovna pogajanja, če bosta sistema še vedno izpolnjevala osnovna merila. Člena 10 in 11 Sporazuma določata postopek za izmenjavo informacij in usklajevanje na področjih, ki so pomembna za Sporazum, da se zagotovita njegovo pravilno izvajanje in stalna celovitost povezanih sistemov, s čimer se od pogodbenic med drugim zahteva, da se redno medsebojno obveščata o zadevnem zakonodajnem razvoju (člen 10(2) Sporazuma).
               
            
            
               V Sporazumu je pojasnjeno, da bo Švica pred začetkom veljavnosti Sporazuma za svoj sistem ETS določila določbe po vzoru določb EU ETS o letalstvu. Operatorje zrakoplovov bo v skladu s pristopom „vse na enem mestu“ upravljala država EGP ali Švica, tako da en organ prevzame odgovornost za izvajanje obeh sistemov.
            
            
               Skupni odbor, ustanovljen s členom 12 Sporazuma, je glavni usmerjevalni organ Sporazuma. Sestavljajo ga predstavniki obeh pogodbenic, odgovoren pa je za upravljanje in pravilno izvajanje Sporazuma. Predvsem igra ključno vlogo v postopku izmenjave informacij in usklajevanja ter pri presoji, ali pogodbenici še vedno izpolnjujeta osnovna merila. Skupni odbor lahko predlaga spremembe členov Sporazuma in spremeni priloge. Skupni odbor začne začasno delovati na dan podpisa Sporazuma. 
            
            
               S členom 14 Sporazuma je vzpostavljen mehanizem za reševanje sporov. Vsaka pogodbenica lahko spor glede razlage ali uporabe Sporazuma predloži v rešitev Skupnemu odboru. Če Skupni odbor spora ne more rešiti v šestih mesecih, se lahko na zahtevo katere koli pogodbenice predloži Stalnemu arbitražnemu sodišču. 
            
            
               Vsaka pogodbenica lahko Sporazum dokončno odpove (člen 16). V členu 15 so predvideni načini začasne prekinitve, s katerimi se lahko v kratkem času zaščiti celovitost sistemov trgovanja z emisijami. S predlaganim mehanizmom za prekinitev se preprečuje predaja pravic iz povezanega sistema za skladnost. Uporabiti ga je mogoče samo v omejenih okoliščinah, prekinitev pa lahko traja določeno časovno obdobje in se podaljša do prenehanja veljavnosti.
            
            
               Sporazum poleg načel, ciljev in institucionalnih ureditev vsebuje tehnične določbe za zagotovitev delovanja povezave, ki se nanašajo na registre (člen 3), obračunavanje (člen 4), prodajo na dražbi (člen 5), občutljive informacije in varnost (člena 8 in 9). 
            
         
         
            
               Na podlagi tehničnih standardov za povezavo, ki temeljijo na načelih iz Priloge II k Sporazumu, bo vzpostavljena neposredna povezava med registri, ki bo omogočila trgovanje med registri. Administrator švicarskega registra za Švico in centralni administrator registra za EU bosta odgovorna za upravljanje povezave med registri. Administratorji registrov, ki upravljajo povezavo med registri, morajo poleg tehničnih standardov za povezavo določiti skupne delovne postopke za povezavo med registri. Posamično ali skupno lahko začasno prekinejo povezavo zaradi vzdrževanja sistema, kršitve varnostnih predpisov ali varnostnega tveganja. 
            
            
               Po vzpostavitvi povezave bodo lahko imetniki računov v registrih ugotovili izvor pravic do emisije. Pogodbenici se morata medsebojno vsaj enkrat na leto obvestiti o skupni količini pravic do emisije, ki jih imata v svojem sistemu ETS in ki izvirajo iz povezanega sistema ETS. Podobno se morata vsaj enkrat na leto medsebojno obvestiti o pravicah do emisije, ki izvirajo iz povezanega sistema ETS in so bile predane za skladnost ali prostovoljno ukinjene v drugem sistemu ETS. Sporazum določa, da morata EU in Švica obračunavati čiste tokove pravic med povezanima sistemoma trgovanja z emisijami v skladu s prihodnjimi pravili o obračunavanju, ki se trenutno oblikujejo na podlagi Okvirne konvencije Združenih narodov o spremembi podnebja. Vsebuje tudi določbe o prenosu in pridobivanju enot dodeljene količine, če bi začelo veljati drugo ciljno obdobje Kjotskega protokola. Skupni odbor mora v prilogah k Sporazumu določiti podrobnosti o obračunavanju ter po potrebi o prenosu in pridobivanju enot dodeljene količine. 
            
            
               Sporazum določa, da je treba pravice, ki niso dodeljene brezplačno, prodati na dražbi na odprt, pregleden in nediskriminatoren način. Subjekti, vključno z upravljavci, ki imajo dostop do licitiranja na dražbah v enem sistemu, lahko licitirajo tudi na dražbah v drugem sistemu. Sporazum omogoča nadaljevanje sedanjih ureditev izvajanja dražb v Švici, če skupno število švicarskih pravic do emisije (nepremične naprave in letalstvo), ki se v enem letu prodajo na dražbah, ne preseže zgornje meje 1 000 000 švicarskih pravic. Ko bo zgornja meja dosežena, bo Švica uporabljala enake ureditve izvajanja dražb, kot se uporabljajo v EU in so določene v Prilogi I k Sporazumu.
            
            
               Pogodbenici morata varovati občutljive informacije. Vsaka pogodbenica ostane odgovorna za označevanje informacij, ki jih objavi, kot občutljivih in za odločitev o ravni občutljivosti ter zmanjšanju in preklicu občutljivosti, in mora o tem obvestiti drugo pogodbenico. EU in Švica se bosta dogovorili o označevanju in ravni občutljivosti informacij, ki jih objavita skupaj. 
            
            
               2017/0194 (NLE)
            
            
               Predlog
            
            
               SKLEP SVETA
            
            
               o podpisu, v imenu Evropske unije, Sporazuma med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 192(1) v povezavi s členom 218(5) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Svet je 20. decembra 2010 uradno pooblastil Komisijo za začetek pogajanj s Švicarsko konfederacijo o povezavi med sistemoma EU in Švice za trgovanje z emisijami toplogrednih plinov. Pogajanja so se uspešno zaključila s parafiranjem Sporazuma.
            
            
               (2)Sporazum zagotavlja, da so izpolnjeni pogoji za povezavo, kot so določeni v členu 25 direktive o vzpostavitvi sistema EU za trgovanje s pravicami do emisije
                  2
               . 
            
            
               (3)Zato bi bilo treba Sporazum podpisati v imenu Unije s pridržkom njegove poznejše sklenitve.
            
            
               (4)Za zagotovitev usklajenosti med pogodbenicama in za upoštevanje zadevnega zakonodajnega razvoja bi bilo treba začasno uporabljati člene 11 do 13 Sporazuma –
            
            
            
               SPREJEL NASLEDNJI SKLEP: 
            
            
               Člen 1
            
            
               Podpis Sporazuma med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov se odobri v imenu Unije. 
            
         
         
            
               Besedilo Sporazuma, ki ga je treba podpisati, je priloženo temu sklepu.
            
            
               Besedilo Sporazuma se podpiše X. novembra 2017.
            
            
               Člen 2
            
            
               Generalni sekretariat Sveta podeli polna pooblastila za podpis Sporazuma s pridržkom njegove sklenitve osebam, ki jih določi pogajalec o Sporazumu. 
            
            
               Člen 3
            
            
               Od datuma podpisa Sporazuma do začetka njegove veljavnosti se v skladu s členom 22 Sporazuma začasno uporabljajo členi 11 do 13.
            
            
               Člen 4
            
            
               Ta sklep začne veljati dan po sprejetju.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES.
               
               
                  
                     (2)
                  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES.
               
            
      
    ---documentbreak--- 
      
         
               EVROPSKA KOMISIJA
            Bruselj, 16.8.2017
            COM(2017) 428 final
            PRILOGA
            k
            predlogu za sklep Sveta
            o podpisu, v imenu Evropske unije, Sporazuma med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov
            
               
         
         
            
               SPORAZUM med Evropsko unijo in Švicarsko konfederacijo o povezavi njunih sistemov trgovanja z emisijami toplogrednih plinov
            
            
               EVROPSKA UNIJA
            
            
               (v nadaljnjem besedilu: Unija)
            
            
               na eni strani in
            
            
               ŠVICARSKA KONFEDERACIJA
            
            
               (v nadaljnjem besedilu: Švica)
            
            
               na drugi strani
            
            
               (v nadaljnjem besedilu: pogodbenici),
            
            
               ZAVEDAJOČ SE svetovnega izziva, ki ga pomenijo podnebne spremembe, in potrebe po mednarodnih prizadevanjih za zmanjšanje emisij toplogrednih plinov v boju proti podnebnim spremembam;
            
            
               OB UPOŠTEVANJU mednarodnih zavez glede zmanjševanja emisij toplogrednih plinov, zlasti Okvirne konvencije Združenih narodov o spremembi podnebja (UNFCCC) in njenega Kjotskega protokola;
            
            
               OB UPOŠTEVANJU, da je skupni cilj Švice in Unije do leta 2020 in pozneje bistveno zmanjšati emisije toplogrednih plinov;
            
            
               ZAVEDAJOČ SE, da bo zaradi revizij sistemov Unije in Švice za trgovanje z emisijami za prihodnja obdobja trgovanja morda treba pregledati Sporazum, da se vsaj ohrani celovitost zavez pogodbenic v zvezi z ublažitvijo;
            
            
               OB PRIZNAVANJU, da so sistemi trgovanja z emisijami učinkovito orodje za stroškovno učinkovito zmanjševanje emisij toplogrednih plinov;
            
            
               OB UPOŠTEVANJU, da bo povezovanje sistemov trgovanja z emisijami, ki bo omogočilo trgovanje s pravicami do emisije med sistemi, pomagalo zgraditi trden mednarodni trg ogljika in dodatno okrepiti prizadevanja pogodbenic, ki sta povezali svoja sistema, za zmanjševanje emisij;
            
            
               OB UPOŠTEVANJU, da bi bilo treba s povezovanjem sistemov trgovanja z emisijami preprečiti selitev virov CO2 in izkrivljanje konkurence med povezanimi sistemi ter zagotoviti pravilno delovanje povezanih trgov ogljika;
            
            
               OB UPOŠTEVANJU sistema Unije za trgovanje z emisijami, vzpostavljenega z Direktivo 2003/87/ES, kakor je bila spremenjena, in sistema Švice za trgovanje z emisijami, vzpostavljenega z Zakonom o CO2 in z njim povezanim odlokom;
            
            
               OB POUDARJANJU, da Norveška, Islandija in Lihtenštajn sodelujejo v sistemu Unije za trgovanje z emisijami;
            
            
               OB UPOŠTEVANJU, da bi morala povezava začeti delovati 1. januarja 2019 ali 1. januarja 2020, odvisno od časa ratifikacije, kar ne posega v možnost Švice ali Unije, da začneta osnovna merila uporabljati pred tem ali jih začneta uporabljati začasno; 
            
            
               ZAVEDAJOČ SE, da povezovanje sistemov trgovanja z emisijami zahteva dostop do občutljivih informacij in njihovo izmenjavo med pogodbenicama, zaradi česar je treba zagotoviti ustrezne varnostne ukrepe; 
            
         
         
            
               OB POUDARJANJU, da ta sporazum ne vpliva na določbe, s katerimi pogodbenici določita svoje cilje za zmanjšanje emisij toplogrednih plinov, ki niso zajeti v njuna sistema trgovanja z emisijami;
            
            
               OB PRIZNAVANJU, da ta sporazum ne posega v noben dvostranski sporazum med Švico in Francijo – v zvezi z dvonacionalnim statusom letališča EuroAiport Basel-Mulhouse-Freiburg, kot je določen v „Convention franco-suisse du 4 juillet 1949 relative à la construction et à l’exploitation de l’aéroport de Bâle-Mulhouse“, dokler dvostranski sporazum spoštuje osnovna merila in tehnične določbe iz tega sporazuma;
            
            
               OB PRIZNAVANJU, da so določbe tega sporazuma oblikovane ob upoštevanju tesnih povezav in posebnega odnosa med Švico in Unijo; 
            
            
               Pozdravljajoč sporazum, dosežen na 21. konferenci pogodbenic UNFCCC 12. decembra 2015 v Parizu, in ob upoštevanju, da bodo vprašanja glede obračunavanja, ki izhajajo iz tega, pravočasno preučena – 
            
            
            
            
               STA SE DOGOVORILI O NASLEDNJEM:
            
            
            
            
               POGLAVJE I
            
            
               SPLOŠNE DOLOČBE
            
            
            
               Člen 1
            
            
               Cilj
            
            
               Ta sporazum povezuje sistem Unije za trgovanje z emisijami (v nadaljnjem besedilu: EU ETS) s sistemom Švice za trgovanje z emisijami (v nadaljnjem besedilu: švicarski ETS).
            
            
            
            
               Člen 2
            
            
               Osnovna merila
            
            
               Sistema trgovanja z emisijami (v nadaljnjem besedilu: ETS) pogodbenic izpolnjujeta vsaj osnovna merila iz Priloge I.
            
         
         
            
            
            
               POGLAVJE II
            
            
               TEHNIČNE DOLOČBE
            
            
            
               Člen 3
            
            
               Registri
            
            
               1.Registra pogodbenic izpolnjujeta merila iz dela C Priloge I.
            
            
               2.Za zagotovitev delovanja povezave med EU ETS in švicarskim ETS se vzpostavi neposredna povezava med evidenco transakcij Evropske unije (European Union transaction log – EUTL) registra Unije in švicarsko dopolnilno evidenco transakcij (Swiss Supplementary Transaction Log – SSTL) švicarskega registra, s čimer se bo omogočil prenos pravic do emisije, izdanih v katerem koli sistemu, med registroma.
            
            
               3.Za povezavo med registroma med drugim velja naslednje:
            
            
               a.za Švico jo upravlja administrator švicarskega registra, za Unijo pa centralni administrator Unije; 
            
            
               b.deluje v skladu z veljavnimi zakoni v vsaki jurisdikciji; 
            
            
               c.podprta je s samodejnimi postopki, ki so vključeni v švicarski register in register Unije, da se omogočijo transakcije; 
            
            
               d.vzpostavljena je tako, da uporabnikom švicarskega registra in registra Unije čim bolj zagotavlja skladno funkcionalnost. 
            
            
               4.Administrator švicarskega registra, centralni administrator Unije ali oba administratorja skupaj lahko v skladu z veljavno zakonodajo Švice in Evropske unije začasno prekineta povezavo med registroma zaradi vzdrževanja sistema, kršitve varnostnih predpisov ali varnostnega tveganja. Pogodbenici se medsebojno čim prej obvestita o začasni prekinitvi povezave med registroma zaradi vzdrževanja sistema, kršitve varnostnih predpisov ali varnostnega tveganja ter zagotovita, da je začasna prekinitev čim krajša. 
            
            
               5.Pogodbenici takoj ukrepata in tesno sodelujeta, da bi preprečili goljufije in ohranili tržno celovitost povezanih sistemov ETS, pri tem pa uporabljata ukrepe, ki so na voljo v njunih ustreznih jurisdikcijah. V zvezi s povezanimi sistemi ETS administrator švicarskega registra, centralni administrator Unije in nacionalni administratorji iz držav članic Evropske unije sodelujejo, da bi zmanjšali tveganje goljufij, zlorabe ali kriminalne dejavnosti, ki vključujejo registre, ter se odzvali na take incidente in varovali celovitost povezave med registri. Ukrepi za obravnavo tveganja goljufij, zlorabe ali kriminalne dejavnosti, o katerih se dogovorijo administratorji, se sprejmejo s sklepom Skupnega odbora.
            
            
               6.Administrator švicarskega registra in centralni administrator Unije določita skupne delovne postopke, povezane s tehničnimi ali drugimi zadevami, potrebnimi za delovanje povezave, pri čemer upoštevata prednostne naloge domače zakonodaje. Skupni delovni postopki, ki jih določita administratorja, začnejo učinkovati, ko jih Skupni odbor sprejme s sklepom.
            
            
               7.Administrator švicarskega registra in centralni administrator Unije oblikujeta tehnične standarde za povezavo na podlagi načel iz Priloge II, v kateri so navedene podrobne zahteve za vzpostavitev trdne in varne povezave med SSTL in EUTL. Tehnični standardi za povezavo, ki jih oblikujeta administratorja, začnejo učinkovati, ko jih Skupni odbor sprejme s sklepom.
            
            
               8.Vprašanja v zvezi z izvajanjem in delovanjem povezave med registroma, ki jih je treba rešiti, se rešijo s pravočasnim posvetovanjem med administratorjem švicarskega registra in centralnim administratorjem Unije v skladu z določenimi skupnimi delovnimi postopki. 
            
            
         
         
            
               Člen 4
            
            
               Pravice do emisije in obračunavanje
            
            
               1.Pravice do emisije, ki se lahko uporabljajo za skladnost v okviru sistema ETS ene pogodbenice, se za skladnost priznajo tudi v okviru sistema ETS druge pogodbenice.
            
            
               Pravica do emisije pomeni pravico do emisij ene tone ekvivalenta ogljikovega dioksida v določenem obdobju, pri čemer je bila pravica izdana v okviru EU ETS ali švicarskega ETS in velja za namene izpolnjevanja zahtev v okviru švicarskega ETS ali EU ETS.
            
            
               2.Obstoječe omejitve uporabe posebnih pravic v enem sistemu se lahko uporabljajo tudi v drugem sistemu.
            
            
               3.Administratorji registrov in imetniki računov imajo možnost, da vsaj na podlagi kode države v serijski številki pravice do emisije ugotovijo, v katerem sistemu ETS je bila izdana ta pravica.
            
            
               4.Pogodbenici druga drugo vsaj enkrat na leto obvestita o skupnem številu pravic do emisije, izdanih v okviru drugega sistema, in številu pravic do emisije, ki so bile izdane v okviru drugega sistema in predane za skladnost ali prostovoljno ukinjene. 
            
            
               5.Pogodbenici obračunavata čiste tokove pravic v skladu z načeli in pravili o obračunavanju, odobrenimi z UNFCCC, po začetku njihove veljavnosti. Ta mehanizem se določi v prilogi k temu sporazumu, ki se sprejme s sklepom Skupnega odbora. 
            
            
               6.Po začetku veljavnosti drugega ciljnega obdobja Kjotskega protokola pogodbenici v dogovorjenem časovnem razmiku, v primeru odpovedi pa v skladu s členom 16 preneseta ali pridobita ustrezno število enot dodeljene količine, veljavnih za drugo ciljno obdobje Kjotskega protokola, da obračunata čiste tokove pravic med njima, kolikor so upravljavci, ki sodelujejo v ETS, za skladnost predali take pravice in kolikor te pravice pomenijo emisije, vključene v Prilogo A h Kjotskemu protokolu. Mehanizem za take transakcije se določi v prilogi k temu sporazumu, ki se sprejme s sklepom Skupnega odbora po začetku veljavnosti spremembe Kjotskega protokola. Priloga vsebuje tudi dogovor o upravljanju deleža prihodkov, uporabljenih za prvi mednarodni prenos enot dodeljene količine. 
            
            
            
               Člen 5
            
            
               Prodaja na dražbi
            
            
               1.Pogodbenici pravice prodajata samo na dražbah. 
            
            
               2.Do vložitve vloge za dostop do licitiranja na dražbah pravic so upravičeni upravljavci, ki sodelujejo v katerem koli sistemu ETS. Dostop do dražb pravic se upravljavcem iz obeh sistemov ETS zagotovi na nediskriminatorni podlagi. Za zagotovitev neoporečnosti dražb se lahko upravičenost do vložitve vloge za dostop do dražb razširi samo na druge kategorije udeležencev, ki jih ureja zakonodaja pogodbenice ali so posebej pooblaščeni za sodelovanje na dražbah. 
            
            
               3.Dražbe se izvedejo odprto, pregledno in nediskriminatorno ter v skladu z merili iz dela D Priloge I. 
            
            
            
            
               POGLAVJE III
            
            
               LETALSTVO
            
            
               Člen 6
            
         
         
            
               Vključitev letalskih dejavnosti
            
            
               Pogodbenici v svoja sistema ETS vključita letalske dejavnosti v skladu z osnovnimi merili iz dela B Priloge I. Pri vključitvi letalskih dejavnosti v švicarski ETS se upoštevajo ista načela, ki se uporabljajo za EU ETS, zlasti v zvezi s pravili o obsegu vključenosti, omejitvah in dodeljevanju. 
            
            
            
               Člen 7
            
            
               Pregled Sporazuma v primeru sprememb v zvezi z letalskimi dejavnostmi
            
            
               1.V primeru sprememb v zvezi z letalskimi dejavnostmi v EU ETS Skupni odbor v skladu s členom 13(2) pregleda ustrezni del B Priloge I.
            
            
               2.Skupni odbor se v vsakem primeru sestane do konca leta 2018, da pregleda ustrezne določbe Sporazuma v zvezi z obsegom vključenih letalskih dejavnosti v skladu s členom 13(2).
            
            
            
            
               POGLAVJE IV
            
            
               OBČUTLJIVE INFORMACIJE IN VARNOST
            
            
            
               Člen 8
            
            
               Občutljive informacije
            
            
               1.„Občutljive informacije“ pomenijo informacije in gradivo v ustni, vizualni, elektronski, magnetni ali dokumentarni obliki, vključno z opremo in tehnologijo, ki sta jih pogodbenici druga drugi zagotovili ali si jih izmenjali v zvezi s tem sporazumom in (i) katerih razkritje nepooblaščenim osebam bi lahko v različnem obsegu škodovalo interesom Švice, Unije ali ene ali več držav članic Unije, (ii) ki jih je treba varovati pred razkritjem nepooblaščenim osebam zaradi varnostnih interesov ene od pogodbenic ter (iii) ki jih je ena od pogodbenic označila z oznako za občutljive informacije. 
            
            
               2.Brez poseganja v zadevne zakone in predpise pogodbenic vsaka pogodbenica varuje občutljive informacije, zlasti pred razkritjem nepooblaščenim osebam ali izgubo celovitosti, v skladu z varnostnimi zahtevami, ravnmi občutljivosti in navodili za ravnanje s podatki iz prilog II, III oziroma IV. „Ravnanje“ vključuje ustvarjanje, obdelavo, shranjevanje, prenos ali uničevanje občutljivih informacij ali katerih koli informacij, ki jih vsebujejo.
            
            
            
               Člen 9
            
            
               Ravni občutljivosti
            
            
               1.Vsaka pogodbenica je izključno odgovorna za označevanje informacij, ki jih objavi, kot občutljivih in za znižanje ali preklic njihove ravni občutljivosti. Če pogodbenici skupaj objavita občutljive informacije, se dogovorita o označevanju in ravni občutljivosti ter znižanju ali preklicu ravni občutljivosti. 
            
         
         
            
               2.Občutljive informacije se označijo z ETS KRITIČNA, ETS OBČUTLJIVA ali ETS OMEJENA glede na njihovo raven občutljivosti, kot je navedena v Prilogi III. 
            
            
               3.Organ izvora občutljivih informacij pogodbenice pošiljateljice bi moral raven občutljivosti informacij znižati takoj, ko te ne potrebujejo več višje ravni varstva, ali preklicati status občutljivosti takoj, ko informacij ni več treba varovati pred razkritjem nepooblaščenim osebam ali izgubo celovitosti. 
            
            
               4.Pogodbenica pošiljateljica obvesti pogodbenico prejemnico o vseh novih občutljivih informacijah in njihovih ravneh občutljivosti ter vseh znižanjih ravni občutljivosti ali preklicih statusa občutljivosti.
            
            
               5.Pogodbenici sestavita in vodita seznam skupnih občutljivih informacij.
            
            
            
            
               POGLAVJE V
            
            
               RAZVOJ ZAKONODAJE
            
            
            
               Člen 10
            
            
               Razvoj zakonodaje
            
            
               1.Ta sporazum ne vpliva na pravico vsake pogodbenice, da spremeni ali sprejme zakonodajo, pomembno za ta sporazum, vključno s pravico do sprejetja strožjih varnostnih ukrepov. 
            
            
               2.Če ena od pogodbenic razvija zakonodajo na področju, ki je pomembno za ta sporazum, o tem pravočasno pisno uradno obvesti drugo pogodbenico. Skupni odbor v ta namen vzpostavi postopek rednega obveščanja in posvetovanja. 
            
            
               3.Po obvestilu v skladu z odstavkom 2 lahko vsaka pogodbenica zahteva izmenjavo mnenj o vsebini obvestila v Skupnem odboru v skladu s členom 13(4), da se zlasti presodi, ali bi zakonodaja neposredno vplivala na merila iz Priloge I.
            
            
               4.Ko pogodbenica sprejme predlog zakonodajnega akta, ki je pomemben za ta sporazum, izvod posreduje predstavniku(-om) druge pogodbenice v Skupnem odboru. 
            
            
               5.Ko pogodbenica sprejme zakonodajni akt, ki je pomemben za ta sporazum, izvod posreduje predstavniku(-om) druge pogodbenice v Skupnem odboru.
            
            
               6.Če Skupni odbor ugotovi, da zakonodaja neposredno vpliva na merila iz Priloge I, sprejme sklep o ustrezni spremembi zadevnega dela Priloge I. Tak sklep sprejme pred potekom šestmesečnega obdobja od datuma predložitve zadeve Skupnemu odboru.
            
            
               7.Če sklepa o spremembi Priloge I ni mogoče sprejeti v roku iz odstavka 6, Skupni odbor v osmih mesecih od predložitve zadeve preuči vse druge možnosti za ohranitev dobrega delovanja Sporazuma in sprejme vse potrebne sklepe za ta namen.
            
            
            
               Člen 11
            
         
         
            
               Usklajevanje
            
            
               1.Pogodbenici se usklajujeta na področjih, ki so pomembna za ta sporazum, in zlasti v zvezi z merili iz prilog, da bi zagotovili pravilno izvajanje Sporazuma in stalno celovitost svojih sistemov ETS ter preprečili selitev virov CO2 in neupravičeno izkrivljanje konkurence med povezanima sistemoma ETS. 
            
            
               2.Tako usklajevanje poteka zlasti z uradno in neuradno izmenjavo ali zagotavljanjem informacij, na zahtevo pogodbenice pa tudi s posvetovanji v Skupnem odboru.
            
            
            
            
               POGLAVJE VI
            
            
               SKUPNI ODBOR
            
            
            
               Člen 12
            
            
               Sestava in delovanje Skupnega odbora
            
            
               1.Ustanovi se Skupni odbor, sestavljen iz predstavnikov pogodbenic.
            
            
               2.Vsaka pogodbenica lahko zahteva sklic sestanka, Skupni odbor pa se sestane v 30 dneh po taki zahtevi. 
            
            
               3.Sklepi, ki jih Skupni odbor sprejme v primerih, predvidenih v tem sporazumu, so po začetku veljavnosti zavezujoči za pogodbenici, ki sprejmeta ukrepe, potrebne za zagotovitev njihovega izvajanja in uporabe. 
            
            
               4.Skupni odbor sprejme svoj poslovnik. S sklepi, ki jih sprejme Skupni odbor, se strinjata obe pogodbenici. 
            
            
               5. Skupni odbor lahko ustanovi kakršen koli pododbor ali delovno skupino, ki mu lahko pomaga pri izvajanju njegovih nalog. 
            
            
            
               Člen 13
            
            
               Naloge Skupnega odbora
            
            
               1.Skupni odbor je odgovoren za upravljanje tega sporazuma in zagotavljanje njegovega pravilnega izvajanja. 
            
            
               2.Skupni odbor se lahko odloči sprejeti novo ali spremeniti obstoječo prilogo k temu sporazumu. 
            
         
         
            
               3.Skupni odbor razpravlja o spremembah členov tega sporazuma, ki jih predlaga ena od pogodbenic. Če se Skupni odbor strinja s predlogom, ga pogodbenicama predloži v sprejetje v skladu z njunimi notranjimi postopki.
            
            
               4.Na zahtevo, predloženo v skladu s členom 10(3), Skupni odbor izmenja mnenja o predlagani zakonodaji, zlasti o tem, ali zaradi te zakonodaje sistem ETS zadevne pogodbenice ne bi več izpolnjeval meril iz prilog. 
            
            
               5.Ob prekinitvi ali pred obvestilom o odpovedi tega sporazuma v skladu s členoma 15 in 16 Skupni odbor izmenja mnenja in si prizadeva doseči sporazum, da bi preklical prekinitev ali preprečil odpoved. 
            
            
               6.Skupni odbor si prizadeva rešiti spore, ki mu jih pogodbenici predložita v skladu s členom 14. 
            
            
               7.Skupni odbor redno pregleduje Sporazum ob upoštevanju vseh pomembnih sprememb v katerem koli sistemu ETS, tudi v zvezi z nadzorom trga ali začetkom novega obdobja trgovanja, da bi zlasti zagotovil, da povezava ne ogroža domačih ciljev pogodbenic za zmanjševanje emisij ali celovitosti in urejenega delovanja njunih trgov ogljika.
            
            
               8.Naloge Skupnega odbora so omejene na naloge, predvidene v tem sporazumu.
            
            
            
            
               POGLAVJE VII
            
            
               REŠEVANJE SPOROV
            
            
            
               Člen 14
            
            
               Reševanje sporov
            
            
               1.Pogodbenici medsebojne spore o razlagi ali uporabi tega sporazuma predložita v rešitev Skupnemu odboru.
            
            
               2.Če Skupni odbor spora ne more rešiti v šestih mesecih od predložitve, ga na zahtevo katere koli pogodbenice predloži v rešitev Stalnemu arbitražnemu sodišču v skladu z njegovim pravilnikom iz leta 2012.
            
            
               3.Mehanizem za reševanje sporov se po prekinitvi ali odpovedi Sporazuma še naprej uporablja za spore iz odstavka 1, ki so nastali med uporabo Sporazuma.
            
            
            
            
               POGLAVJE VIII
            
            
               PREKINITEV IN ODPOVED
            
         
         
            
            
               Člen 15
            
            
               Prekinitev uporabe člena 4(1)
            
            
               1.Brez poseganja v člen 16 lahko pogodbenica uporabo člena 4(1) tega sporazuma prekine v naslednjih okoliščinah:
            
            
               a.če meni, da druga pogodbenica v celoti ali delno ne izpolnjuje obveznosti iz člena 2, členov 3(1), 4(1) in 5(3), člena 6 ter členov 8(2), 10(2), (4)–(5) in 18(2) tega sporazuma;
            
            
               b.če jo druga pogodbenica pisno uradno obvesti, da namerava svoj sistem ETS povezati s sistemom tretje strani; 
            
            
               c.če jo druga pogodbenica pisno uradno obvesti, da namerava odpovedati ta sporazum. 
            
            
               2.Pogodbenica drugo pogodbenico pisno uradno obvesti o svoji odločitvi o prekinitvi uporabe člena 4(1) Sporazuma, pri čemer prekinitev utemelji. Odločitev se objavi takoj po tem, ko je bila o tem uradno obveščena druga pogodbenica. 
            
            
               3.Prekinitev uporabe člena 4(1) Sporazuma je začasna. Če se uporaba člena 4(1) prekine v skladu z odstavkom 1(a) tega člena, se prekinitev konča z rešitvijo spora v skladu s členom 14. Če se uporaba člena 4(1) prekine v skladu z odstavkom 1(b) ali 1(c) tega člena, prekinitev traja tri mesece. Pogodbenica lahko skrajša ali podaljša trajanje prekinitve.
            
            
               4.Med prekinitvijo v sistemu ETS za skladnost ni mogoče predati pravic, ki izvirajo iz drugega sistema ETS. Vse druge transakcije so še naprej mogoče. 
            
            
               5.Če se od trenutka posredovanja zakonodajnega predloga v skladu s členom 10(3) do roka iz člena 10(6) ne zahteva izmenjava mnenj v Skupnem odboru ali če je Skupni odbor izmenjal mnenja in sklenil, da nova zakonodaja ne vpliva neposredno na merila, pogodbenica uporabe člena 4(1) ne sme prekiniti iz razloga, da druga pogodbenica ne izpolnjuje več obveznosti izpolnjevanja meril iz Priloge I. 
            
            
            
               Člen 16
            
            
               Odpoved
            
            
               1.Pogodbenica lahko ta sporazum kadar koli odpove s pisnim uradnim obvestilom o svoji odločitvi, ki ga drugi pogodbenici pošlje po posvetovanju v Skupnem odboru. Odpoved začne učinkovati šest mesecev po tem, ko druga pogodbenica prejme obvestilo. Po tem, ko druga pogodbenica prejme obvestilo, se odločitev objavi. 
            
            
               2.Če se sistem ETS pogodbenice ukine ali se ne podaljša, ta sporazum samodejno preneha veljati na zadnji dan delovanja zadevnega sistema ETS.
            
            
               3.V primeru odpovedi se pogodbenici dogovorita o nadaljnji uporabi in shranjevanju informacij, ki sta si jih že izmenjali, razen podatkov, hranjenih v njunih registrih. Če ne dosežeta dogovora, ima vsaka pogodbenica pravico zahtevati izbris posredovanih informacij.
            
            
            
            
               POGLAVJE IX
            
         
         
            
                  KONČNE DOLOČBE
            
            
            
               Člen 17
            
            
               Izvajanje 
            
            
               1.Pogodbenici sprejmeta vse ustrezne ukrepe za zagotovitev izpolnjevanja obveznosti, ki izhajajo iz tega sporazuma, vključno s sklepi Skupnega odbora.
            
            
               2.Pogodbenici se vzdržita vseh ukrepov, ki bi lahko ogrozili doseganje ciljev tega sporazuma. 
            
            
            
               Člen 18
            
            
               Povezovanje s tretjimi stranmi
            
            
               1.Pogodbenici tega sporazuma se lahko pogajata s tretjo stranjo, da bi povezale svoje sisteme trgovanja z emisijami. 
            
            
               2.Če se pogodbenica tega sporazuma s tretjo stranjo pogaja o povezavi, o tem uradno obvesti drugo pogodbenico tega sporazuma in jo redno obvešča o stanju pogajanj.
            
            
               3.Preden se pogodbenica tega sporazuma poveže s tretjo stranjo, se druga pogodbenica tega sporazuma odloči, ali bo sprejela drugi sporazum o povezavi ali odpovedala ta sporazum. Če sprejme drugi sporazum o povezavi, se prekinitev uporabe člena 4(1) prekliče.
            
            
               4.Po vzpostavitvi povezave s tretjo stranjo se lahko določbe tega sporazuma spremenijo. 
            
            
            
               Člen 19
            
            
               Priloge
            
            
               Priloge k temu sporazumu so njegov sestavni del. 
            
            
            
               Člen 20
            
            
               Jeziki
            
         
         
            
               Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna.
            
            
            
               Člen 21
            
            
               Ratifikacija in začetek veljavnosti
            
            
               1.Ta sporazum se sklene za nedoločen čas, lahko pa se odpove v skladu s členom 16.
            
            
               2.Pogodbenici ratificirata ali odobrita ta sporazum v skladu s svojimi notranjimi postopki. 
            
            
               3.Pogodbenici ratificirata ta sporazum ali si izmenjata listini o ratifikaciji šele po tem, ko menita, da so vsi pogoji za povezavo iz tega sporazuma izpolnjeni.
            
            
               4.Ta sporazum začne veljati 1. januarja po izmenjavi listin o ratifikaciji med pogodbenicama. 
            
            
               5.Začetek veljavnosti člena 4(6) je odvisen od ratifikacije in začetka veljavnosti spremembe Kjotskega protokola, ki je bila sprejeta v Dohi, za obe pogodbenici, ki sta spremembo sprejeli na osmem sestanku (Sklep 1/CMP.8; drugo ciljno obdobje). 
            
            
            
            
               Člen 22
            
            
               Začasna uporaba
            
            
               Pred začetkom veljavnosti Sporazuma se od datuma podpisa tega sporazuma začasno uporabljajo členi 11 do 13.
            
            
            
            
               V/na …, dne …
            
            
            
               Za Švicarsko konfederacijo:
                     
                     
                     Za Evropsko unijo:
            
            
         
         
            
               Priloga I
            
            
               Osnovna merila
            
            
            
               A.Osnovna merila za nepremične naprave
            
            
            
                     
                        Osnovna merila
                     
                  
                  
                     
                        V EU ETS
                     
                  
                  
                     
                        V švicarskem ETS 
                     
                  
               
                     
                        Obvezna narava sodelovanja v ETS 
                     
                  
                  
                     
                        Sodelovanje v ETS je obvezno za naprave, ki izvajajo v nadaljevanju navedene dejavnosti in izpuščajo v nadaljevanju navedene toplogredne pline.
                     
                  
                  
                     
                        Sodelovanje v ETS je obvezno za naprave, ki izvajajo v nadaljevanju navedene dejavnosti in izpuščajo v nadaljevanju navedene toplogredne pline.
                     
                  
               
                     
                        ETS mora zajemati vsaj dejavnosti, določene v:
                     
                  
                  
                     
                        Prilogi I k Direktivi 2003/87/ES, kot velja na dan podpisa tega sporazuma
                     
                  
                  
                     
                        odstavku 1 člena 40 in Priloge 6 k Odloku o CO2, kot velja na dan podpisa tega sporazuma
                     
                  
               
                     
                        ETS mora zajemati vsaj toplogredne pline, določene v:
                     
                  
                  
                     
                        Prilogi II k Direktivi 2003/87/ES, kot velja na dan podpisa tega sporazuma
                     
                  
                  
                     
                        odstavku 1 člena 1 Odloka o CO2, kot velja na dan podpisa tega sporazuma
                     
                  
               
                     
                        Za ETS je treba določiti zgornjo mejo, ki je vsaj tako stroga kot tista v:
                     
                  
                  
                     
                        Direktivi 2003/87/ES, kot velja na dan podpisa tega sporazuma
                     
                  
                  
                     
                        ·odstavku 1 člena 18 Zakona o CO2;
                     
                     
                        ·odstavku 1 člena 45 Odloka o CO2,
                     
                     
                        kot veljata na dan podpisa tega sporazuma
                     
                  
               
                     
                        Raven ambicioznosti sistema ETS mora biti vsaj tako visoka, kot je določeno v: 
                     
                  
                  
                     
                        členih 9 in 9a Direktive 2003/87/ES, kot velja na dan podpisa tega sporazuma
                     
                  
                  
                     
                        ·členu 3 in odstavku 1 člena 18 Zakona o CO2;
                     
                     
                        ·odstavku 1 člena 45 in Prilogi 8 k Odloku o CO2,
                     
                     
                        kot veljata na dan podpisa tega sporazuma
                     
                  
               
                     
                        Kakovostne omejitve za mednarodne dobropise morajo biti vsaj tako stroge, kot je določeno v:
                     
                  
                  
                     
                        ·členih 11a in 11b Direktive 2003/87/ES;
                     
                     
                        ·Uredbi Komisije (EU) št. 550/2011 o določanju nekaterih omejitev glede uporabe mednarodnih dobropisov iz projektov v zvezi z industrijskimi plini, skladno z Direktivo 2003/87/ES Evropskega parlamenta in Sveta;
                     
                     
                        ·členu 58 Uredbe Komisije (EU) št. 389/2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in št. 1193/2011,
                     
                     
                        kot veljajo na dan podpisa tega sporazuma
                     
                  
                  
                     
                        ·členih 5 in 6 Zakona o CO2;
                     
                     
                        ·členu 4, odstavku 1 člena 4a in Prilogi 2 k Odloku o CO2,
                     
                     
                        kot veljata na dan podpisa tega sporazuma
                     
                  
               
                     
                        Količinske omejitve za mednarodne dobropise morajo biti vsaj tako stroge, kot je določeno v:
                     
                  
                  
                     
                        ·členu 11a Direktive 2003/87/ES; 
                     
                     
                        ·uredbi o registru Unije;
                     
                     
                        ·Uredbi Komisije (EU) št. 1123/2013 z dne 8. novembra 2013 o določanju upravičenosti do mednarodnih dobropisov v skladu z Direktivo 2003/87/ES Evropskega parlamenta in Sveta;
                     
                     
                        ·členu 60 Uredbe Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in št. 1193/2011,
                     
                     
                        kot veljajo na dan podpisa tega sporazuma
                     
                  
                  
                     
                        ·odstavku 2 člena 3 in odstavku 2 člena 16 Zakona o CO2;
                     
                     
                        ·členu 48 Odloka o CO2, 
                     
                     
                        kot veljata na dan podpisa tega sporazuma
                     
                  
               
                     
                        Število brezplačno dodeljenih pravic se izračuna na podlagi referenčnih meril in prilagoditvenih faktorjev. Največ pet odstotkov količine pravic za obdobje 2013–2020 se odstopi novim udeležencem. Pravice, ki se ne dodelijo brezplačno, se ponudijo na dražbi. V ta namen ETS izpolnjuje vsaj naslednje pogoje:
                     
                  
                  
                     
                        ·pogoje iz členov 10, 10a, 10b in 10c Direktive 2003/87/ES; 
                     
                     
                        ·
                        
                           pogoje iz Sklepa Komisije 2011/278/EU o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES;
                        
                         
                     
                     
                        ·
                        
                           izračune za določitev medsektorskega korekcijskega faktorja v EU ETS za obdobje 2013–2020;
                        
                     
                     
                        ·seznam sektorjev, izpostavljenih selitvi virov CO2, za leto 2014,
                     
                     
                        kot veljajo na dan podpisa tega sporazuma
                     
                  
                  
                     
                        ·pogoje iz odstavka 2 člena 18 ter odstavkov 2 in 3 člena 19 Zakona o CO2;
                     
                     
                        ·pogoje iz odstavka 2 člena 45, členov 46 in 47 ter Priloge 9 k Odloku o CO2,
                     
                     
                        kot veljajo na dan podpisa tega sporazuma
                     
                  
               
                     
                        V okviru ETS morajo biti predvidene sankcije, ki se uporabljajo v enakih okoliščinah in so enako stroge, kot je določeno v: 
                     
                  
                  
                     
                        členu 16 Direktive 2003/87/ES, kot velja na dan podpisa tega sporazuma
                     
                  
                  
                     
                        ·členu 21 Zakona o CO2;
                     
                     
                        ·členu 56 Odloka o CO2, 
                     
                     
                        kot veljata na dan podpisa tega sporazuma
                     
                  
               
                     
                        Zahteve glede spremljanja in poročanja v okviru ETS morajo biti vsaj tako stroge, kot je določeno v:
                     
                  
                  
                     
                        ·členu 14 in Prilogi IV k Direktivi 2003/87/ES; 
                     
                     
                        ·
                        
                           Uredbi Komisije (EU) št. 601/2012 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta;
                        
                     
                     
                        ·
                        
                           Uredbi Komisije (EU) št. 206/2014 o spremembi Uredbe (EU) št. 601/2012 glede potencialov globalnega segrevanja za emisije toplogrednih plinov brez CO2,
                        
                     
                     
                        kot veljajo na dan podpisa tega sporazuma
                     
                  
                  
                     
                        ·členu 20 Zakona o CO2;
                     
                     
                        ·členih 49, 50–53 in 55 Odloka o CO2,
                     
                     
                        kot veljata na dan podpisa tega sporazuma
                     
                  
               
                     
                        Zahteve glede preverjanja in akreditacije v okviru ETS morajo biti vsaj tako stroge, kot je določeno v:
                     
                  
                  
                     
                        ·členu 15 in Prilogi V k Direktivi 2003/87/ES;
                     
                     
                        ·
                        
                           Uredbi Komisije (EU) št. 600/2012 o preverjanju poročil o emisijah toplogrednih plinov in poročil o tonskih kilometrih ter o akreditaciji preveriteljev v skladu z Direktivo 2003/87/ES Evropskega parlamenta in Sveta
                        
                     
                     
                        kot veljata na dan podpisa tega sporazuma
                     
                  
                  
                     
                        ·členih 51 do 54 Odloka o CO2, kot velja na dan podpisa tega sporazuma
                     
                  
               
            
            
               
            
               B.Osnovna merila za letalstvo
            
            
            
                     
                        Osnovna merila
                     
                  
                  
                     
                        Za EU 
                     
                  
                  
                     
                        Za Švico 
                     
                  
               
                     
                        Obvezna narava sodelovanja v ETS 
                     
                  
                  
                     
                        Sodelovanje v ETS je obvezno za letalske dejavnosti v skladu z merili, navedenimi v nadaljevanju.
                     
                  
                  
                     
                        Sodelovanje v ETS je obvezno za letalske dejavnosti v skladu z merili, navedenimi v nadaljevanju.
                     
                  
               
                     
                        Obseg vključenih letalskih dejavnosti in toplogrednih plinov ter pripisovanje letov in njihovih emisij v skladu z načelom odhodnega leta, kot je določeno v:
                     
                     
                  
                  
                     
                        oDirektivi 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES; 
                     
                     
                        očlenih 17, 29, 35 in 56 ter Prilogi VII k Uredbi Komisije (EU) št. 389/2013;
                     
                     
                        oleti z aerodromov v Švici na aerodrome v Evropskem gospodarskem prostoru bodo od leta 2017 na podlagi člena 25a Direktive 2003/87/ES izključeni iz EU ETS
                     
                  
                  
                     
                        v skladu z Zakonom o CO2 in Odlokom o CO2, kot veljata na dan začetka veljavnosti tega sporazuma, v skladu z odstavkom 4 člena 21:
                     
                     
                        1.Področje uporabe
                     
                     
                        Leti, ki imajo pristanek ali vzlet na aerodromu na ozemlju Švice, razen letov z aerodroma v Evropskem gospodarskem prostoru.
                     
                     
                     
                        Vsa začasna odstopanja glede področja uporabe sistema, kot so odstopanja v smislu Uredbe (EU) št. 421/2014, se lahko v švicarskem ETS uporabljajo v skladu z odstopanji, uvedenimi v EU ETS. Pri letalskih dejavnostih so zajete samo emisije CO2.
                     
                     
                     
                        2.Omejitve področja uporabe
                     
                     
                        Splošno področje uporabe iz točke 1 ne vključuje:
                     
                     
                        1.letov izključno za prevoz v okviru službenih potovanj vladajočega monarha ali njegovih/njenih bližnjih sorodnikov, predsednikov držav, predsednikov vlad in vladnih ministrov, kadar je to z ustreznim kazalnikom stanja navedeno v načrtu leta; 
                     
                     
                        2.vojaških, carinskih in policijskih letov; 
                     
                     
                        3.letov za iskanje in reševanje, letov za gašenje požarov, letov v humanitarne namene in letov v primeru nujne medicinske pomoči; 
                     
                     
                        4.letov, ki potekajo izključno na podlagi pravil vizualnega letenja, kakor so določena v Prilogi 2 h Konvenciji o mednarodnem civilnem letalstvu z dne 7. decembra 1944; 
                     
                     
                        5.letov, ki se zaključijo na istem aerodromu, s katerega je zrakoplov vzletel, in med katerimi ni bilo načrtovanih vmesnih postankov; 
                     
                     
                        6.letov za usposabljanje, opravljenih izključno za namene pridobitve ali podaljšanja licence ali ocenjevanja letalskega osebja v pilotski kabini, kadar je to utemeljeno z ustreznim zaznamkom v načrtu leta, v kolikor let ni namenjen prevozu potnikov in/ali tovora ali dostavljanju ali prevažanju zrakoplova; 
                     
                     
                        7.letov, ki se izvajajo izključno za namene znanstvenih raziskav; 
                     
                     
                        8.letov, ki se izvajajo izključno za namene preverjanja, preizkušanja ali certificiranja zrakoplovov ali njihove opreme ali zemeljske opreme; 
                     
                     
                        9.letov, ki se izvajajo z zrakoplovi s potrjeno največjo vzletno maso, manjšo od 5 700 kg;
                     
                     
                        10.letov komercialnih operatorjev zrakoplovov, katerih skupne letne emisije so nižje od 10 000 ton na leto za lete, zajete v švicarski ETS, ali ki sodelujejo v švicarskem ETS in v treh zaporednih štirimesečnih obdobjih opravijo manj kot 243 letov na posamezno obdobje, če operatorji niso zajeti v EU ETS; 
                     
                     
                        11.letov nekomercialnih operatorjev zrakoplovov, zajetih v švicarski ETS, katerih skupne letne emisije so nižje od 1 000 ton na leto, v skladu z ustreznim odstopanjem, ki se uporablja v EU ETS, če operatorji niso zajeti v EU ETS.
                     
                  
               
                     
                        Izmenjava ustreznih podatkov o uporabi omejitev obsega vključenih letalskih dejavnosti
                     
                  
                  
                     
                        Pogodbenici sodelujeta v zvezi z uporabo omejitev obsega vključenosti v švicarski ETS in EU ETS za komercialne in nekomercialne operatorje v skladu s to Prilogo 1B. Obe pogodbenici zlasti zagotovita pravočasen prenos vseh ustreznih podatkov, da omogočita pravilno določitev letov in operatorjev zrakoplovov, ki so zajeti v švicarski ETS in EU ETS.
                     
                  
               
                     
                        Zgornja meja (skupna količina pravic, ki jih je treba dodeliti operatorjem zrakoplovov)
                     
                  
                  
                     
                        V skladu s členom 3c Direktive 2003/87/ES. 
                     
                  
                  
                     
                        Zgornja meja temelji na podobni ravni strogosti kot tista v EU ETS, zlasti kar zadeva odstotno stopnjo zmanjšanja med leti in obdobji trgovanja. Pravice v okviru zgornje meje se dodelijo, kot sledi: 
                     
                     
                     
                        ·15 % se jih ponudi na dražbi;
                     
                     
                        ·3 % se jih prihrani za posebno rezervo;
                     
                     
                        ·82 % se jih dodeli brezplačno.
                     
                     
                        Ta razdelitev se lahko pregleda v skladu s členoma 6 in 7 tega sporazuma.
                     
                     
                     
                        Do leta 2020 se količina pravic v okviru zgornje meje izračunava z metodo od spodaj navzgor na podlagi pravic, ki jih je treba dodeliti brezplačno, v skladu z zgoraj navedeno razdelitvijo v okviru zgornje meje. Za vsa začasna odstopanja glede področja uporabe sistema bi bilo treba ustrezno sorazmerno prilagoditi količine pravic, ki jih je treba dodeliti.
                     
                     
                        Od leta 2021 se količina pravic v okviru zgornje meje določi na podlagi zgornje meje iz leta 2020, pri čemer se upošteva morebitna odstotna stopnja zmanjšanja v skladu z EU ETS.
                     
                  
               
                     
                        Dodeljevanje pravic za letalstvo z dražbo pravic
                     
                  
                  
                     
                        V skladu s členom 3d Direktive 2003/87/ES. 
                     
                  
                  
                     
                        Dražbo švicarskih pravic do emisije, ki jih je treba ponuditi na dražbi, izvede pristojni švicarski organ. Švica je upravičena do prihodkov, ustvarjenih z dražbo švicarskih pravic. 
                     
                  
               
                     
                        Posebna rezerva za nekatere operatorje zrakoplovov
                     
                  
                  
                     
                        V skladu s členom 3f Direktive 2003/87/ES.
                     
                  
                  
                     
                        Pravice se prihranijo za posebno rezervo za nove udeležence in hitro rastoče subjekte, vendar Švica glede na to, da je referenčno leto za pridobitev podatkov o švicarskih letalskih dejavnostih leto 2018, do leta 2020 ne bo imela posebne rezerve.
                     
                  
               
                     
                        Referenčno merilo za brezplačno dodelitev pravic operatorjem zrakoplovov
                     
                  
                  
                     
                        V skladu s členom 3e Direktive 2003/87/ES.
                     
                  
                  
                     
                        Referenčno merilo ni višje od tistega v EU ETS. 
                     
                     
                        Do leta 2020 bo letno referenčno merilo znašalo 0,000642186914222035 pravice na tonski kilometer. 
                     
                  
               
                     
                        Brezplačna dodelitev pravic do emisije operatorjem zrakoplovov
                     
                  
                  
                     
                        V skladu s členom 3e Direktive 2003/87/ES.
                     
                     
                     
                        V skladu s členom 25a Direktive 2003/87/ES bi bilo treba izdajo pravic prilagoditi sorazmerno z ustreznimi obveznostmi poročanja in predaje, ki izhajajo iz dejanskega obsega vključenih letov med EGP in Švico v EU ETS.
                     
                  
                  
                     
                        Število pravic do emisije, ki se brezplačno dodelijo operatorjem zrakoplova, se izračuna s pomnožitvijo njihovih sporočenih podatkov o tonskih kilometrih v referenčnem letu z ustreznim referenčnim merilom.
                     
                  
               
                     
                        Kakovostne omejitve za mednarodne dobropise morajo biti vsaj tako stroge, kot je določeno v:
                     
                  
                  
                     
                        ·členih 11a in 11b Direktive 2003/87/ES ter Uredbi Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in št. 1193/2011.
                     
                  
                  
                     
                        ·členih 5 in 6 Zakona o CO2;
                     
                     
                        ·členu 4, odstavku 1 člena 4a in Prilogi 2 k Odloku o CO2,
                     
                     
                        kot veljata na dan začetka veljavnosti te priloge v skladu z odstavkom 4 člena 21.
                     
                     
                  
               
                     
                        Količinske omejitve za uporabo mednarodnih dobropisov
                     
                  
                  
                     
                        V skladu s členom 11a Direktive 2003/87/ES.
                     
                  
                  
                     
                        Uporaba do leta 2020 znaša 1,5 % preverjenih emisij.
                     
                  
               
                     
                        Pridobivanje podatkov o tonskih kilometrih za referenčno leto
                     
                  
                  
                     
                        V skladu s členom 3e Direktive 2003/87/ES.
                     
                     
                  
                  
                     
                        Razen kot je določeno v nadaljevanju, se podatki o tonskih kilometrih pridobijo istočasno kot podatki o tonskih kilometrih za EU ETS in z uporabo istega pristopa. 
                     
                     
                     
                        Leto 2018 se do leta 2020 upošteva kot referenčno leto za pridobitev podatkov za švicarske letalske dejavnosti v skladu z Odlokom o pridobivanju podatkov o tonskih kilometrih, ki jih opravijo operatorji zrakoplovov, kot velja na dan začetka veljavnosti Sporazuma.
                     
                  
               
                     
                        Spremljanje in poročanje 
                     
                  
                  
                     
                        ·Člen 14 in Priloga IV k Direktivi 2003/87/ES; 
                     
                     
                        ·
                        
                           Uredba Komisije (EU) št. 601/2012 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta;
                        
                     
                     
                        ·
                        
                           Uredba Komisije (EU) št. 206/2014 o spremembi Uredbe (EU) št. 601/2012 glede potencialov globalnega segrevanja za emisije toplogrednih plinov brez CO2,
                        
                     
                     
                        kot veljajo na dan podpisa tega sporazuma
                     
                  
                  
                     
                        Določbe o spremljanju in poročanju so enako stroge kot tiste za EU ETS. 
                     
                  
               
                     
                        Preverjanje in akreditacija 
                     
                  
                  
                     
                        ·Člen 15 in Priloga V k Direktivi 2003/87/ES;
                     
                     
                        ·
                        
                           Uredba Komisije (EU) št. 600/2012 o preverjanju poročil o emisijah toplogrednih plinov in poročil o tonskih kilometrih ter o akreditaciji preveriteljev v skladu z Direktivo 2003/87/ES Evropskega parlamenta in Sveta
                        
                     
                     
                        kot veljata na dan podpisa tega sporazuma
                     
                  
                  
                     
                        Določbe o preverjanju in akreditaciji so enako stroge kot tiste za EU ETS. 
                     
                     
                  
               
                     
                        Upravljanje
                     
                  
                  
                     
                        Uporabljala se bodo merila iz člena 18a Direktive 2003/87/ES. V ta namen se bo Švica v skladu s členom 25a štela za državo članico upravljavko, kar zadeva dodelitev naloge upravljanja operatorjev zrakoplovov Švici in državam članicam EU (EGP).
                     
                     
                     
                        V skladu s členom 25a bodo pristojni organi držav članic odgovorni za vse naloge v zvezi z upravljanjem operatorjev zrakoplovov, ki so jim dodeljeni, vključno z nalogami v zvezi s švicarskim ETS (npr. prejemanje potrjenih poročil o emisijah, ki zajemajo letalske dejavnosti EU in Švice, dodeljevanje, izdajanje in prenos pravic, skladnost in izvajanje itd.).
                     
                     
                        Evropska komisija se s pristojnimi švicarskimi organi dvostransko dogovori o predaji ustreznih dokumentov in informacij.
                     
                     
                        Zagotovi zlasti, da se na pristojne švicarske organe v skladu s členom 25a Direktive 2003/87/ES prenese količina pravic EU, ki je potrebna za brezplačno dodelitev operatorjem zrakoplovov, ki jih upravlja Švica.
                     
                     
                        V primeru dvostranskega sporazuma glede upravljanja letov z letališča EuroAirport Basel-Mulhouse-Freiburg ali na to letališče, ki ne vključuje spremembe Direktive 2003/87/ES, bo Komisija po potrebi olajšala izvajanje navedenega sporazuma, če ta ne povzroča dvojnega štetja.
                     
                  
                  
                     
                        V skladu z Odlokom o CO2, kot velja na dan začetka veljavnosti Sporazuma, bo Švica odgovorna za upravljanje operatorjev zrakoplovov:
                     
                     
                        oz veljavno operativno licenco, ki jim jo je odobrila Švica, ali
                     
                     
                        oz največjimi ocenjenimi pripisanimi emisijami iz letalstva v Švici v okviru povezanih sistemov.
                     
                     
                     
                        Pristojni švicarski organi bodo odgovorni za vse naloge v zvezi z upravljanjem operatorjev zrakoplovov, dodeljenih Švici, vključno z nalogami v zvezi z EU ETS (npr. prejemanje potrjenih poročil o emisijah, ki zajemajo letalske dejavnosti EU in Švice, dodeljevanje, izdajanje in prenos pravic, skladnost in izvajanje itd.).
                     
                     
                        Pristojni švicarski organi se z Evropsko komisijo dvostransko dogovorijo o predaji ustreznih dokumentov in informacij.
                     
                     
                        Pristojni švicarski organi na pristojne organe EU zlasti prenesejo količino švicarskih pravic, ki je potrebna za brezplačno dodelitev operatorjem zrakoplovov, ki jih upravljajo države članice EU (EGP).
                     
                  
               
                     
                        Izvajanje zakonodaje
                     
                  
                  
                     
                        Pogodbenici bosta določbe svojih sistemov ETS v zvezi z operatorji zrakoplovov, ki ne izpolnjujejo obveznosti v okviru zadevnega sistema, izvajali ne glede na to, ali operatorja upravlja pristojni organ EU (EGP) ali pristojni švicarski organ, če so pri izvajanju s strani organa, ki upravlja operatorja, potrebni dodatni ukrepi. 
                     
                  
               
                     
                        Dodeljevanje operatorjev zrakoplovov za namene upravljanja
                     
                  
                  
                     
                        V skladu s členom 25a bo na seznamu operatorjev zrakoplovov, ki ga bo Komisija objavila v skladu s členom 18a(3) Direktive 2003/87/ES, za vsakega operatorja zrakoplova navedena država upravljavka, vključno s Švico. 
                     
                     
                        Švica bo operatorje zrakoplovov, ki ji bodo po začetku veljavnosti tega sporazuma prvič dodeljeni, upravljala po 30. aprilu v letu začetka veljavnosti Sporazuma in pred 1. avgustom navedenega leta.
                     
                     
                        Pogodbenici bosta sodelovali pri izmenjavi ustreznih dokumentov in informacij.
                     
                     
                        Dodelitev operatorja zrakoplova ne bo vplivala na vključenost navedenega operatorja v ustrezni sistem ETS (tj. operator, ki je vključen v EU ETS in ga upravlja pristojni švicarski organ, bo imel v okviru EU ETS enako raven odgovornosti kot v okviru švicarskega ETS in obratno). 
                     
                  
               
                     
                        Načini izvajanja
                     
                  
                  
                     
                        Skupni odbor po podpisu Sporazuma v skladu s členi 12, 13 in 22 tega sporazuma oblikuje in sprejme vse dodatne načine izvajanja, potrebne za organizacijo dela in sodelovanja v okviru sistema „vse na enem mestu“ za imetnike računov iz letalskega sektorja. Ti načini se začnejo uporabljati na dan začetka uporabe tega sporazuma.
                     
                  
               
                     
                        Pomoč Eurocontrola
                     
                  
                  
                     
                        Za namen dela tega sporazuma, ki se nanaša na letalstvo, Komisija vključi Švico v pooblastila, podeljena Eurocontrolu v zvezi z EU ETS.
                     
                  
               
               C.Osnovna merila za registre 
            
            
            
               Sistem ETS vsake pogodbenice vključuje register in evidenco transakcij, ki izpolnjujeta naslednja osnovna merila v zvezi z varnostnimi mehanizmi in postopki ter odprtjem računov.
            
            
            
               Osnovna merila za varnostne mehanizme in postopke: 
            
            
               Registri in evidence transakcij varujejo zaupnost, celovitost, razpoložljivost in verodostojnost podatkov, shranjenih v sistemu. V ta namen pogodbenici izvajata naslednje varnostne mehanizme. 
            
            
            
                     
                        Osnovna merila
                     
                  
               
                     
                        Za dostop do računov je potreben mehanizem dvostopenjske avtentikacije za vse uporabnike, ki dostopajo do računa.
                     
                  
               
                     
                        Za začetek in odobritev transakcij je potreben mehanizem za podpisovanje transakcij. Potrditvena koda se uporabnikom pošlje po drugem kanalu.
                     
                  
               
                     
                        Vse naslednje postopke mora začeti ena oseba, potrditi pa druga (načelo štirih oči):
                     
                     
                        ovse postopke, ki jih izvaja administrator, razen če veljajo utemeljene izjeme, določene s tehničnimi standardi za povezavo;
                     
                     
                        ovse prenose enot, razen če se uporablja alternativni ukrep, ki zagotavlja enako raven varnosti. 
                     
                  
               
                     
                        Vzpostavljen mora biti sistem obveščanja, ki uporabnikom pošlje opozorilo, kadar se izvajajo postopki, ki se nanašajo na njihove račune in vsebino računov.
                     
                  
               
                     
                        Med začetkom prenosa in njegovo izvedbo preteče 26 ur, da vsi uporabniki prejmejo informacije in da se ustavijo vsi domnevno nezakoniti prenosi. 
                     
                  
               
                     
                        Švicarski administrator in centralni administrator Unije prav tako sprejmeta ukrepe za obveščanje uporabnikov o njihovih odgovornostih v zvezi z varnostjo njihovih sistemov (osebni računalnik, omrežje) in ravnanjem s podatki/iskanjem po internetu.
                     
                  
               
         
            
            
               Osnovna merila za odprtje in upravljanje računov:
            
            
               V zvezi z odprtjem računov se upoštevajo naslednja osnovna merila:
            
            
            
                     
                        Osnovna merila
                     
                  
               
                     
                        Odprtje računa upravljavca:
                     
                     
                        vloga upravljavca ali pristojnega organa za odprtje računa upravljavca se naslovi na nacionalnega administratorja (v primeru Švice je to Zvezni urad za okolje – FOEN). Vloga mora vsebovati dovolj informacij za določitev naprave ETS in ustrezne identifikacijske oznake naprave.
                     
                  
               
                     
                        Odprtje računa operatorja zrakoplova:
                     
                     
                        vsak operator zrakoplova, vključen v švicarski ETS in/ali EU ETS, ima en račun operatorja zrakoplova. Pri operatorjih zrakoplovov, ki jih upravljajo švicarski organi, se tak račun hrani v švicarskem registru. Vloga operatorja zrakoplova ali pooblaščenega zastopnika operatorja zrakoplova se naslovi na nacionalnega administratorja (v primeru Švice je to FOEN) in pošlje v 30 delovnih dneh od odobritve načrta spremljanja operatorja zrakoplova ali njegovega posredovanja švicarskim organom s strani države članice EU. Vloga mora vsebovati edinstveno oznako zrakoplova, ki ga upravlja vložnik in spada na področje uporabe švicarskega ETS in/ali EU ETS.
                     
                  
               
                     
                        Odprtje osebnega računa:
                     
                     
                        vloga za odprtje osebnega računa se naslovi na nacionalnega administratorja (v primeru Švice je to FOEN). Vsebuje dovolj informacij za identifikacijo imetnika računa/vložnika in vsaj: 
                     
                     
                        ·za fizično osebo: dokazilo o identiteti in kontaktne podatke; 
                     
                     
                        ·za pravno osebo: 
                     
                     
                        oizpisek iz poslovnega registra ALI 
                     
                     
                        oakte o ustanovitvi pravne osebe in dokument, ki dokazuje registracijo pravne osebe; 
                     
                     
                        ·izpis iz kazenske evidence za fizično osebo, pri pravni osebi pa izpis iz kazenske evidence za njene direktorje
                     
                  
               
                     
                        Zastopniki računov/pooblaščeni zastopniki: 
                     
                     
                        vsak račun ima vsaj enega pooblaščenega zastopnika/zastopnika računa, ki ga imenuje oseba, ki zaprosi za račun. Pooblaščeni zastopniki/zastopniki računa začenjajo transakcije in druge postopke v imenu imetnika računa. Ob imenovanju pooblaščenega zastopnika se posredujejo naslednje informacije o njem: 
                     
                     
                        ·ime in kontaktni podatki; 
                     
                     
                        ·osebni dokument; 
                     
                     
                        ·izpis iz kazenske evidence 
                     
                  
               
                     
                        Pregledovanje dokumentov: 
                     
                     
                        vse kopije dokumentov, ki se pri odprtju osebnega računa ali imenovanju pooblaščenega zastopnika/zastopnika računa predložijo kot dokazi, morajo biti overjene kot verodostojne kopije. Kopije dokumentov, ki so bili izdani zunaj države, ki zahteva kopijo, morajo biti legalizirane. Datum overitve ali legalizacije ne sme biti starejši od treh mesecev pred dnem vložitve vloge.
                     
                  
               
                     
                        Zavrnitev vloge za odprtje ali posodobitev računa ali imenovanje zastopnika računa/pooblaščenega zastopnika: 
                     
                     
                        nacionalni administrator (v primeru Švice je to FOEN) lahko vlogo za odprtje ali posodobitev računa ali imenovanje zastopnika računa/pooblaščenega zastopnika zavrne, če je zavrnitev razumna in upravičena. Zavrnitev mora biti utemeljena z vsaj enim od naslednjih razlogov:
                     
                     
                        ·predloženi informacije in dokumenti so nepopolni, zastareli ali kakor koli drugače nenatančni ali napačni; 
                     
                     
                        ·kandidat za zastopnika je v preiskavi ali je bil v zadnjih petih letih obsojen zaradi goljufije v zvezi s pravicami do emisije ali kjotskimi enotami, pranja denarja, financiranja terorizma ali drugih hudih kaznivih dejanj, za namene katerih bi se ta račun lahko uporabil;
                     
                     
                        ·z razlogi, določenimi v nacionalni zakonodaji ali zakonodaji EU.
                     
                  
               
                     
                        Redno pregledovanje informacij o računih:
                     
                     
                        imetniki računov morajo nacionalnemu administratorju (v primeru Švice je to FOEN) takoj sporočiti vse spremembe podatkov o računu ali uporabniku, pri čemer spremembe podprejo z informacijami, ki jih zahteva nacionalni administrator, ki je odgovoren za pravočasno odobritev posodobitve informacij.
                     
                     
                        Nacionalni administrator vsaj enkrat na tri leta preveri, ali so informacije v zvezi z računom še vedno popolne, posodobljene, natančne in resnične, ter od imetnika računa po potrebi zahteva, naj priglasi vse spremembe.
                     
                  
               
                     
                        Začasna prekinitev dostopa do računa:
                     
                     
                        dostop do računov se lahko začasno prekine, če so kršene določbe v zvezi z registrom ali če poteka preiskava v zvezi z morebitno kršitvijo teh določb.
                     
                  
               
                     
                        Zaupnost in razkritje informacij:
                     
                     
                        informacije – vključno z vsebino vseh računov, vsemi opravljenimi transakcijami, edinstvenimi identifikacijskimi oznakami enot v primeru pravic ter edinstvenimi številčnimi vrednostmi serijskih številk enot v primeru kjotskih enot, ki se hranijo ali so udeležene v določeni transakciji –, shranjene v EUTL ali SSTL, registru Unije, registru Švice ali katerem koli drugem registru Kjotskega protokola, se štejejo za zaupne.
                     
                     
                        Taki podatki se lahko zagotovijo zadevnim javnim subjektom na podlagi njihovega zahtevka, če je namen tega zahtevka uresničitev zakonitega cilja ter če je zahtevek upravičen, potreben in sorazmeren (za namene preiskave, odkrivanja, sodnega pregona, upravljanja ali pobiranja davkov, revizije in finančnega nadzora za preprečevanje goljufij, pranja denarja, financiranja terorizma ali drugih hudih kaznivih dejanj, tržne manipulacije ali drugih kršitev prava Unije ali nacionalnega prava države članice EGP ali Švice in boj proti njim ter za zagotovitev dobrega delovanja ETS Unije in švicarskega ETS).
                     
                  
               
               D.Osnovna merila za dražbene sisteme in dejavnosti dražbe
            
            
               Subjekti, ki izvajajo dražbe pravic v sistemih ETS pogodbenic, izpolnjujejo naslednja osnovna merila in v skladu z njimi izvajajo dražbe. 
            
            
            
                     
                  
                  
                     
                        Osnovna merila
                     
                  
               
                     
                        1
                     
                  
                  
                     
                        Subjekt, ki izvaja dražbe, se izbere po postopku, ki zagotavlja preglednost, sorazmernost, enako obravnavo, nediskriminacijo in konkurenco med različnimi potencialnimi dražbenimi sistemi na podlagi zakonodaje Unije ali nacionalne zakonodaje o javnem naročanju. 
                     
                  
               
                     
                        2
                     
                  
                  
                     
                        Subjekt, ki izvaja dražbe, je pooblaščen za to dejavnost, pri izvajanju svojih dejavnosti pa zagotavlja potrebne varnostne ukrepe, ki med drugim vključujejo ureditve za opredelitev in upravljanje morebitnih škodljivih posledic kakršnih koli navzkrižij interesov, opredelitev in upravljanje tveganj, ki jim je izpostavljen trg, ter za zagotovitev preglednih in nediskrecijskih pravil in postopkov za pošteno in urejeno izvajanje dražb ter zadostnih finančnih sredstev, da se omogoči urejeno delovanje.
                     
                  
               
                     
                        3
                     
                  
                  
                     
                        Za dostop do dražb veljajo minimalne zahteve glede ustreznega skrbnega preverjanja strank, da se zagotovi, da udeleženci ne ogrozijo delovanja dražb.
                     
                  
               
                     
                        4
                     
                  
                  
                     
                        Postopek dražbe je predvidljiv, zlasti kar zadeva časovni načrt in zaporedje prodaje ter ocenjene količine pravic, ki bodo na razpolago. Glavni elementi metode izvajanja dražb, vključno s časovnim razporedom, datumi in ocenjeno količino pravic za prodajo, se vsaj en mesec pred začetkom dražb objavijo na spletišču subjekta, odgovornega za izvedbo dražb. Vse pomembne spremembe je treba prav tako čim prej vnaprej objaviti. 
                     
                  
               
                     
                        5
                     
                  
                  
                     
                        Cilj izvajanja dražb pravic je zmanjšati vse vplive na sistem ETS vsake pogodbenice. Subjekt, odgovoren za izvajanje dražb, zagotovi, da cene na dražbah ne odstopajo bistveno od ustrezne cene pravic na sekundarnem trgu v obdobju dražb, saj bi tako stanje kazalo pomanjkljivost dražb.
                     
                  
               
                     
                        6
                     
                  
                  
                     
                        Vse nezaupne informacije v zvezi z dražbami, vključno z vso zakonodajo ter vsemi smernicami in obrazci, se odprto in pregledno objavijo. Izidi vsake izvedene dražbe, vključno z ustreznimi nezaupnimi informacijami, se objavijo takoj, ko je to praktično izvedljivo. Poročila o izidih dražb se objavijo vsaj enkrat na leto.
                     
                  
               
                     
                        7
                     
                  
                  
                     
                        Za dražbe pravic veljajo ustrezna pravila in postopki za zmanjšanje tveganja protikonkurenčnega ravnanja, zlorabe trga, pranja denarja in financiranja terorizma prek dražb. Kolikor je to mogoče, ta pravila in postopki niso manj strogi od tistih, ki se uporabljajo za finančne trge v ustrezni pravni ureditvi vsake pogodbenice. Subjekt, ki je odgovoren za izvajanje dražb, je odgovoren zlasti za vzpostavitev ukrepov, postopkov in procesov, ki zagotavljajo neoporečnost dražb. Spremlja tudi ravnanje udeležencev na trgu, v primeru protikonkurenčnega ravnanja, zlorabe trga, pranja denarja in financiranja terorizma pa o tem uradno obvesti pristojne javne organe.
                     
                  
               
                     
                        8
                     
                  
                  
                     
                        Pristojni organi ustrezno nadzorujejo subjekt, ki izvaja dražbe, in prodajo pravic na dražbah. Imenovani pristojni organi imajo potrebne pravne pristojnosti in tehnične ureditve za nadzor: 
                     
                     
                        ·organizacije in ravnanja upravljavcev dražbenih sistemov;
                     
                     
                        ·organizacije in ravnanja poklicnih posrednikov, ki delujejo v imenu strank;
                     
                     
                        ·ravnanja in transakcij udeležencev na trgu, da se preprečijo trgovanje z notranjimi informacijami in tržne manipulacije;
                     
                     
                        ·transakcij udeležencev na trgu, da se preprečita pranje denarja in financiranje terorizma.
                     
                     
                        Kolikor je to mogoče, nadzor ni manj strog kot nadzor, ki se izvaja za finančne trge, v ustrezni pravni ureditvi vsake pogodbenice. 
                     
                  
               
            
                     
                        Švica si prizadeva nalogo izvajanja dražb svojih pravic dodeliti zasebnemu subjektu v skladu s pravili o javnem naročanju. 
                     
                     
                     
                        Če je število pravic, ki jih je treba v enem letu ponuditi na dražbi, pod fiksno zgornjo mejo, lahko Švica do sklenitve pogodbe s takim subjektom še naprej uporablja sedanjo ureditev izvajanja dražb, tj. dražbe še naprej izvaja FOEN, pod naslednjimi pogoji:
                     
                     
                     
                        1.zgornja meja je 1 000 000 pravic, vključno s pravicami, ki jih je treba na dražbi ponuditi za letalske dejavnosti; 
                     
                     
                        2.uporabljajo se zgoraj navedena osnovna merila, razen meril 1 in 2, medtem ko se merili 7 in 8 za FOEN uporabljata le, kolikor je to mogoče. Osnovno merilo 3 se uporablja skupaj z naslednjo določbo: dostop do licitiranja na dražbah švicarskih pravic na podlagi ureditev izvajanja dražb, ki so se uporabljale ob sklenitvi tega sporazuma, se zagotovi vsem subjektom v EGP, ki imajo dostop do licitiranja na dražbah v EU.
                     
                     
                     
                        Švica lahko za izvajanje dražb pooblasti subjekte s sedežem v EGP.
                     
                  
               
               Priloga II 
            
            
               Tehnični standardi za povezavo
            
            
            
               Tehnični standardi za povezavo določajo: 
            
            
               ·zgradbo komunikacijske vezi; 
            
            
               ·varnost prenosa podatkov;
            
            
               ·seznam funkcij (transakcije, usklajevanje itd.); 
            
            
               ·opredelitev spletnih storitev;
            
            
               ·zahteve glede zapisovanja podatkov; 
            
         
         
            
               ·operativne ureditve (služba za pomoč uporabnikom, podpora);
            
            
               ·načrt za aktivacijo komunikacije in postopek testiranja;
            
            
               ·postopek testiranja varnosti.
            
            
            
               V tehničnih standardih za povezavo je določeno, da administratorji sprejmejo razumne ukrepe za zagotovitev, da SSTL, EUTL in komunikacijska vez delujejo 24 ur na dan, 7 dni na teden, ter da so motnje v njihovem delovanju čim manjše. 
            
            
            
               V tehničnih standardih za povezavo je določeno, da so komunikacije med SSTL in EUTL sestavljene iz varnih izmenjav sporočil SOAP (Simple Object Access Protocol) na podlagi naslednjih tehnologij
                  1
               :
            
            
               ·spletnih storitev, ki uporabljajo protokol SOAP;
            
            
               ·navideznega zasebnega omrežja (Virtual Private Network – VPN) na osnovi strojne opreme;
            
            
               ·XML (Extensible Markup Language – razširljivi označevalni jezik);
            
            
               ·digitalnega podpisa in
            
            
               ·omrežnih časovnih protokolov.
            
            
            
               Tehnični standardi za povezavo določajo dodatne varnostne zahteve za švicarski register, SSTL, register Unije in EUTL ter so dokumentirani v „načrtu upravljanja varnosti“. Določajo zlasti, da:
            
            
               ·če obstaja sum, da je varnost švicarskega registra, SSTL, registra Unije ali EUTL ogrožena, se pogodbenici takoj medsebojno obvestita o tem ter prekineta povezavo med SSTL in EUTL;
            
            
               ·se pogodbenici zavežeta, da si bosta v primeru kršitve varnostnih predpisov takoj izmenjali informacije. Če so na voljo tehnični podatki, si administrator švicarskega registra in centralni administrator Unije v 24 urah po kršitvi varnostnih predpisov izmenjata poročilo o incidentu (datum, vzrok, vpliv, popravni ukrepi).
            
            
            
               Postopek testiranja varnosti, določen s tehničnimi standardi za povezavo, se izvede pred vzpostavitvijo komunikacijske vezi med SSTL in EUTL in ko je potrebna nova različica ali izdaja SSTL ali EUTL. 
            
            
            
               Tehnični standardi za povezavo poleg produkcijskega okolja zagotavljajo dve testni okolji, in sicer testno razvojno okolje in sprejemno okolje. 
            
         
         
            
            
               Pogodbenici prek administratorja švicarskega registra in centralnega administratorja Unije zagotovita dokaze, da je bila v zadnjih 12 mesecih v skladu z varnostnimi zahtevami, ki jih določajo tehnični standardi za povezavo, opravljena neodvisna ocena varnosti njunih sistemov. Pri vseh večjih novih izdajah programske opreme se v skladu z varnostnimi zahtevami, ki jih določajo tehnični standardi za povezavo, opravita testiranje varnosti in zlasti penetracijsko testiranje. Penetracijskega testiranja ne izvede razvijalec programske opreme ali njegov podizvajalec.
            
            
            
            
            
            
               
            
               Priloga III
            
            
               Ravni občutljivosti in navodila za ravnanje
            
            
            
               Pogodbenici se strinjata, da bosta za opredelitev občutljivih informacij, s katerimi ravnata in si jih izmenjujeta na podlagi Sporazuma, uporabljali naslednje ravni občutljivosti: 
            
            
               ·ETS omejena;
            
            
               ·ETS občutljiva; 
            
            
               ·ETS kritična,
            
            
            
               pri čemer so informacije, označene z „ETS kritična“, občutljivejše kot informacije, označene z „ETS občutljiva“, ki pa so občutljivejše kot informacije, označene z „ETS omejena“.
            
            
            
               Pogodbenici se strinjata, da bosta na podlagi obstoječe politike EU za klasifikacijo informacij ETS, v primeru Švice pa na podlagi Odloka o varstvu podatkov (IPO) in Zveznega zakona o varstvu podatkov (FADP) pripravili navodila za ravnanje. Ta navodila za ravnanje se bodo predložila v potrditev Skupnemu odboru. Po potrditvi bo treba z vsemi informacijami ravnati v skladu z njihovo ravnjo občutljivosti in pri tem upoštevati ta navodila za ravnanje. 
            
            
            
               Če pogodbenici raven občutljivosti ocenita različno, se uporabi višja raven. 
            
         
         
            
            
               Zakonodaja vsake pogodbenice vključuje enakovredne osnovne varnostne zahteve za naslednje stopnje ravnanja, pri čemer se upoštevajo ravni občutljivosti ETS:
            
            
               ·Ustvarjanje dokumenta
            
            
               oViri
            
            
               oRaven občutljivosti
            
            
               ·Shranjevanje 
            
            
               oElektronski dokument v omrežju
            
            
               oElektronski dokument v lokalnem okolju
            
            
               oFizični dokument
            
            
               ·Elektronski prenos
            
            
               oTelefon in mobilni telefon
            
            
               oTelefaks
            
            
               oE-pošta
            
            
               oPrenos podatkov
            
            
               ·Fizični prenos
            
            
               oUstni
            
            
               oOsebna predaja
            
            
               oPoštni sistem
            
            
               ·Uporaba
            
            
               oObdelava z aplikacijami IT 
            
         
         
            
               oTiskanje
            
            
               oKopiranje
            
            
               oOdstranitev s stalne lokacije
            
            
               ·Upravljanje informacij
            
            
               oRedno ocenjevanje klasifikacije in prejemnikov
            
            
               oArhiviranje
            
            
               oBrisanje in uničenje
            
            
            
            
               Priloga IV
            
            
               Opredelitev ravni občutljivosti ETS 
            
            
            
               A.1 – Ocenjevanje zaupnosti in celovitosti
            
            
               Zaupnost pomeni rezerviranost informacij ali celotnega informacijskega sistema ali njegovega dela (npr. algoritmov, programov in dokumentacije), ki so dostopni samo pooblaščenim osebam, organom ali postopkom.
            
            
            
               Celovitost pomeni zagotovilo, da je informacijski sistem in obdelane informacije mogoče spremeniti samo namerno in zakonito ter da sistem natančno in v celoti zagotavlja pričakovane rezultate.
            
            
            
               Pri vseh informacijah ETS, ki se štejejo za občutljive, je treba vidik zaupnosti (oziroma celovitosti) upoštevati glede na morebitni vpliv na poslovni ravni v primeru razkritja (oziroma nenamerne spremembe ali delnega ali popolnega uničenja) teh informacij.
            
            
            
               Za vsak varnostni vidik se zaupnost in celovitost ocenita na podlagi opredelitve iz oddelka A.2, nato pa se s pomočjo mreže v oddelku A.3 oceni splošna raven občutljivosti informacij.
            
         
         
            
            
               A.2 – Ocenjevanje zaupnosti in celovitosti
            
            
               A.2.1 – Opredelitev za „nizko“ raven
            
            
               Vse informacije v zvezi s sistemom trgovanja z emisijami, katerih razkritje nepooblaščenim osebam in/ali izguba celovitosti bi pogodbenicama ali drugim institucijam povzročila zmerno škodo, in sicer bi verjetno:
            
            
            
               –zmerno vplivala na politične ali diplomatske odnose;
            
            
               –povzročila negativen vpliv na lokalno podobo ali ugled pogodbenic ali drugih institucij;
            
            
               –povzročila težave posameznikom;
            
            
               –vplivala na moralo/produktivnost osebja;
            
            
               –povzročila omejeno finančno izgubo ali zmerno olajšala pridobitev neupravičene koristi ali ugodnosti posameznikom ali družbam;
            
            
               –zmerno vplivala na učinkovito oblikovanje ali izvajanje politik pogodbenic;
            
            
               –zmerno vplivala na pravilno upravljanje pogodbenic in njune dejavnosti.
            
            
            
            
               A.2.2 – Opredelitev za „srednjo“ raven
            
            
               Vse informacije v zvezi s sistemom trgovanja z emisijami, katerih razkritje nepooblaščenim osebam in/ali izguba celovitosti bi pogodbenicama ali drugim institucijam povzročila škodo, in sicer bi verjetno:
            
            
            
               –povzročila težave političnim ali diplomatskim odnosom;
            
            
               –poslabšala podobo ali ugled pogodbenic ali drugih institucij;
            
            
               –povzročila stisko posameznikov;
            
         
         
            
               –povzročila posledično znižanje morale/zmanjšanje produktivnosti osebja;
            
            
               –povzročila težave pogodbenicama ali drugim institucijam pri poslovnih ali političnih pogajanjih z drugimi stranmi;
            
            
               –povzročila finančno izgubo ali omogočila pridobitev neupravičene koristi ali ugodnosti posameznikom ali družbam;
            
            
               –vplivala na preiskave kaznivih dejanj;
            
            
               –pomenila kršitev pravnih ali pogodbenih obveznosti glede zaupnosti informacij;
            
            
               –vplivala na oblikovanje ali izvajanje politik pogodbenic;
            
            
               –vplivala na pravilno upravljanje pogodbenic in njune dejavnosti.
            
            
            
               A.2.3 – Opredelitev za „visoko“ raven
            
            
               Vse informacije v zvezi s sistemom trgovanja z emisijami, katerih razkritje nepooblaščenim osebam in/ali izguba celovitosti bi pogodbenicama ali drugim institucijam povzročila katastrofalno in/ali nesprejemljivo škodo, in sicer bi verjetno:
            
            
            
               —negativno vplivala na diplomatske odnose;
            
            
               —povzročila hudo stisko posameznikov;
            
            
               —otežila ohranjanje operativne učinkovitosti ali varnosti pogodbenic ali sil drugih sodelujočih držav;
            
            
               —povzročila finančno izgubo ali omogočila pridobitev neupravičene koristi ali ugodnosti posameznikom ali družbam;
            
            
               —pomenila kršitev ustreznih zavez glede ohranjanja zaupnosti informacij, ki jih zagotovijo tretje strani;
            
            
               —pomenila kršitev zakonskih omejitev glede razkritja podatkov;
            
            
               —vplivala na preiskave ali olajšala izvedbo kaznivih dejanj;
            
            
               —prikrajšala pogodbenici pri poslovnih ali političnih pogajanjih z drugimi stranmi;
            
            
               —ovirala učinkovito oblikovanje ali izvajanje politik pogodbenic;
            
         
         
            
               —ogrozila pravilno upravljanje pogodbenic in njune dejavnosti.
            
            
            
            
               A.3 – Ocenjevanje ravni občutljivosti informacij ETS
            
            
               Na podlagi ocen zaupnosti in celovitosti, izvedenih v skladu z opisom v prejšnjem oddelku, se občutljivost informacij določi z uporabo naslednje preglednice za vzporejanje:
            
            
            
                     
                        Ocena zaupnosti
                     
                     
                     
                        Ocena celovitosti
                     
                  
                  
                     
                     
                        Nizka
                     
                  
                  
                     
                     
                        Srednja
                     
                  
                  
                     
                     
                        Visoka
                     
                  
               
                     
                     
                        Nizka
                     
                     
                  
                  
                     
                     
                        ETS omejena
                     
                  
                  
                     
                     
                        ETS občutljiva
                     
                     
                        (ali ETS omejena*)
                     
                     
                  
                  
                     
                     
                        ETS kritična
                     
                  
               
                     
                     
                        Srednja
                     
                     
                  
                  
                     
                     
                        ETS občutljiva
                     
                     
                        (ali ETS omejena*)
                     
                     
                  
                  
                     
                     
                        ETS občutljiva
                     
                     
                        (ali ETS kritična*)
                     
                     
                  
                  
                     
                     
                        ETS kritična
                     
                  
               
                     
                     
                        Visoka
                     
                     
                  
                  
                     
                     
                        ETS kritična
                     
                  
                  
                     
                     
                        ETS kritična
                     
                  
                  
                     
                     
                        ETS kritična
                     
                  
               
               * Morebitne razlike je treba oceniti za vsak primer posebej.
            
            
            
            
            
            
         
         
            
                  
                     (1)
                  
                  
                      Navedene tehnologije se trenutno uporabljajo za vzpostavitev povezave med registrom Unije in mednarodno evidenco transakcij ter med švicarskim registrom in mednarodno evidenco transakcij.